মি-টু মামলায় স্বস্তি নানা পাটেকরের, সাড়া দিল না আদালত

মুম্বই: স্বস্তি নানা পাটেকরের (Nana Patekar)। তাঁর বিরুদ্ধে অভিনেত্রী তনুশ্রী দত্তের (Tanushree Dutta)  আনা মি-টু (Me Too) অভিযোগের সাড়া দিল না আদালত। ‘হর্ন ওকে প্লিজ’ (Horn OK please) চলচ্চিত্রের শুটিং চলাকালীন নানা তাঁকে হেনস্থা এবং খারাপ ব্যবহার করেছেন বলে ২০১৮ সালের অক্টোবরে অভিযোগ তনুশ্রীর।

অভিযোগের জেরে ব্যাপক সাড়া জাগিয়ে সমাজমাধ্যমে শুরু মি-টু আন্দোলন। ২০১৯ সালে পুলিশের ফাইনাল রিপোর্ট ম্যাজিস্ট্রেট আদালতে। অভিযুক্তের বিরুদ্ধে খারাপ কিছু পাওয়া যায়নি।

ওই এফআইআর মিথ্যা বলেও দাবি করে পুলিশ। আইনি ভাষায় যে রিপোর্টকে বলা হয় বি-সামারি।

আরও পড়ুন: নতুন করে অশান্তির আশঙ্কা মণিপুরে

এবার আদালত তার চূড়ান্ত সিদ্ধান্ত শোনালো। নানার বিরুদ্ধে মি-টু অভিযোগে পদক্ষেপ করতে অস্বীকার আদালতের। কারণ, নির্দিষ্ট সময়সীমার পরে তিনি অভিযোগ দায়ের করেছেন।

কেন এত দেরিতে অভিযোগ, তার কারণ দর্শানো হয়নি। তাঁর অভিযোগ ঘটনা ২০০৮ সালের। অথচ তিনি অভিযোগ দায়ের করলেন ২০১৮ সালে।

এই দেরির নির্দিষ্ট কোনও কারণ ব্যাখ্যা করা হয়নি। ফলে আইন অনুযায়ী কোন পদক্ষেপ আদালত করতে পারে না। মন্তব্য আন্ধেরির জুডিশিয়াল ম্যাজিস্ট্রেট ফার্স্ট ক্লাস, এনভি বনসলের।

রায়ের কথা প্রকাশ্যে এলেও তনুশ্রী অথবা নানার কোনও প্রতিক্রিয়া জানা যায়নি।

দেখুন অন্য খবর: